डब्ल्यूटीए चैम्पियनिशप : वीनस की शानदार वापसी  
विश्व की पूर्व शीर्ष वरीयता प्राप्त अमेरिका की टेनिस खिलाड़ी वीनस विलियम्स ने चोट से उबरकर कोर्ट पर शानदार वापसी की है।
विश्व की पूर्व शीर्ष वरीयता प्राप्त अमेरिका की टेनिस खिलाड़ी वीनस विलियम्स ने चोट से उबरकर कोर्ट पर शानदार वापसी की है। वीनस ने सोमवार को खेले गए डब्ल्यूटीए एगॉन इंटरनेशनल चैम्पिनशिप के महिलाओं के एकल वर्ग के पहले दौर में टूर्नामेंट की आठवीं वरीयता प्राप्त खिलाड़ी आंद्रिया पेटकोविक को 7-5, 5-7, 6-3 से पराजित किया।  जीत के बाद वीनस ने पत्रकारों से कहा, "मैं पेटकोविक के खिलाफ खेलने को आतुर थी क्योंकि उन्होंने पिछले 12 महीनों में अच्छा प्रदर्शन किया था। मैं इस जीत से खुश हूं।" उल्लेखनीय है कि वर्ष के पहले ग्रैंड स्लैम आस्ट्रेलियन ओपन के तीसरे दौर में चोट के कारण वीनस को बाहर होना पड़ा था। आस्ट्रेलियन ओपन के बाद वीनस का यह पहला टूर्नामेंट है।